วันนี้มีโอกาสตื่นเช้าครับเลยถึงโอกาสออกมาหาอะไรอร่อยๆทานตอนเช้าๆครับ สําหรับเช้าๆนั้นจะมีตัวเลือกไม่มากเท่าไรโดยเฉพาะก๋วยจั๊บอร่อยๆเพราะของแบบนี้ต่อให้ใส่ถุงมาจากร้านดังเมื่อคืน เอามาอุ่นตอนเช้าความอร่อยจะลดจากทานที่ร้านไปเยอะทีเดียว 

ก๋วยจั๊บร้านนี้เป็นนํ้าข้นครับ ร้านไม่มีชื่อหาไม่ยากครับหน้าปากซอยมีร้านขายโจ๊กมองเข้ามาเห็นคนมุงเยอะๆ ร้านนั้นแหละครับ คนส่วนใหญ่จะสั่งใส่ถุงครับแต่จะทานที่ร้านก็ได้ โต๊ะมีน้อยมากกกกก 

ถ้าจะมาแนะนําให้มาเช้าหน่อยครับประมาณ 8 โมงเครื่องยังครบอยู่ ถ้ามาสายอาจได้ทานแต่หนังกับเต้าหู้ เพราะเจ๊ให้เครื่องไม่อั้น

ปล. ตบท้ายด้วยร้านขนมปังฝรั่งเศสหน้าปากซอย พร้อมกาแฟและอ่านข่าวไปด้วยเป็นการเริ่มวันที่ดีทีเดียว